Legal Document

Category: 864

Text:
227. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 301 της 13/18 Σεπτ. 1990 (ΦΕΚ Α΄ 126) (Διόρθ. σφαλμ. στο ΦΕΚ Α΄ 134/4-10-90) Συμπλήρωση-Τροποποίηση διατάξεων του Π.Δ. 402/1988 «Οργανισμός Υπουργείου Γεωργίας» (Α΄ 187). Έχοντας υπόψη: 1.Τις διατάξεις: α)Του άρθρ.24 παρ. 5 του Νόμ. 1558/1985 «Κυβέρνηση και Κυβερνητικά Όργανα» (Α΄ 137). β)του άρθρ. 9 παρ. 10 του Νόμ. 1586/1986 «Βαθμολογική διάρθρωση των θέσεων του Δημοσίου, Νομικών προσώπων Δημοσίου Δικαίου και των Οργανισμών Τοπικής Αυτοδιοίκησης και άλλες διατάξεις» (Α΄ 37). γ)του άρθρ. 1 παρ. 1, 2 και 3 του Νόμ. 1338/1983 «Εφαρμογή του Κοινοτικού Δικαίου» (Α΄ 34) όπως τροποποιήθηκε από το άρθρ. 6 του Νόμ. 1440/1984 «Συμμετοχή της Ελλάδος στο Κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων, στο Κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού Εφοδιασμού ΕΥΡΑΤΟΜ» (Α΄ 70) και στη συνέχεια από το άρθρ. 7 του Νόμ. 1775/1988 (Α΄ 101). 2.Τον Κανονισμό (ΕΟΚ) αριθ. 4045/89 του Συμβουλίου της 21.12.1989 «περί των ελέγχων εκ μέρους των Κρατώνμελών, των πράξεων που αποτελούν μέρος του συστήματος χρηματοδοτήσεως από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων και περί καταργήσεως της οδηγίας 77/435/ΕΟΚ (EE L 388/18, 30.12.1989). 3.Την Υ1035/1031336/820/006Α/27.4.1990 (Β΄ 291) Κοινή Απόφαση του Πρωθυπουργού και Υπουργού Οικονομικών «Ανάθεση αρμοδιοτήτων Υπουργού Οικονομικών στους Υφυπουργούς Οικονομικών». 4.Την 381/1990 γνωμοδότηση του Συμβουλίου της Επικρατείας με πρόταση των Υπουργών Προεδρίας Κυβέρνησης, Εθνικής Οικονομίας, Γεωργίας και Υφυπουργού Οικονομικών, αποφασίζουμε: Άρθρ.1.-Συνιστάται στην Κεντρική Υπηρεσία του Υπουργείου Γεωργίας Διεύθυνση Ελέγχου Δαπανών Ευρωπαϊκού Γεωργικού Ταμείου Προσανατολισμού και Εγγυήσεων-Τμήματος Εγγυήσεων (Δ/νση Ελέγχου Δαπανών ΕΓΤΠΕ-Εγγυήσεις). Άρθρ.2-3.-(Καταργήθηκαν από την περ. δ΄ του άρθρ. 11 του Π.Δ. 385/7-12 Δεκ. 1994, ΦΕΚ -Α-216, κατωτ. αριθ. 258). Καταργούμενες διατάξεις Άρθρ.4.-Η παρ. (γ) του άρθρ. 2 του Π.Δ. 505/1989 (ΦΕΚ 216Α) καταργείται.